|  |
| --- |
| Številka: 007-58/2018 |
| Ljubljana, 24.5.2018 |
| EVA 2018-2550-0014 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uredba o razvrščanju objektov – predlog za obravnavo  |
| 1. Predlog sklepov vlade: |
| Na podlagi tretjega in četrtega odstavka 3. člena Gradbenega zakona (Uradni list RS, št. 61/17 in 72/17-popr.) je Vlada Republike Slovenije na …. seji dne ………. pod točko ….. sprejela naslednji:S K L E P :Vlada Republike Slovenije izdaja Uredbo o razvrščanju objektov in jo objavi v Uradnem listu Republike Slovenije.mag. Lilijana KozlovičGENERALNA SEKRETARKAPrejmejo:- Ministrstvo za okolje in prostor (gp.mop@gov.si- Služba Vlade RS za zakonodajo (gp.svz@gov.si) |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| **∕** |
| **3.a Osebe, odgovorne za strokovno pripravo in usklajenost gradiva:** |
| Saša Galonja, vodja Sektorja za graditevLuka Ivanič, vodja Službe za sistem okolja in prostoraTanja Mencin, podsekretarka  |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| Barbara Škraba, Inženirska Zbornica SlovenijeSlavko Gabrovšek, Zbornica za arhitekturo in prostor |
| **4. Predstavniki vlade, ki bodo sodelovali pri delu državnega zbora:** |
| Irena Majcen, ministricaLidija Stebernak, državna sekretarkaBarbara Radovan, generalna direktorica Direktorata za prostor, graditev in stanovanjaLuka Ivanič, vodja Službe za sistem okolja in prostoraSaša Galonja, vodja Sektorja za graditev  |
| 5. Kratek povzetek gradiva: |
| Podlaga za izdajo Uredbe o razvrščanju sta tretji in četrti odstavek 4. člena Gradbenega zakona. V njej se združuje razvrščanje v klasifikacijo objektov in razvrščanje objektov po zahtevnosti in na ta način nadomešča dve dosedanji uredbi. Sestavljena je iz besedila in prilog, v katerih so taksativno našteti objekti po zahtevnosti, obenem pa so klasificirani tudi po namenu. Navedena so dela, ki pomenijo vzdrževanje objekta. Na vsebino Uredbe vpliva nova definicija objekta po Gradbenem zakonu, ki zajema poleg stavb in gradbeno inženirskih objektov tudi druge gradbene posege. Z Uredbo se ohranja dosedanja klasifikacija po pretežni rabi glede na namen objekta. V preglednicah so objekti razvrščeni po zahtevnosti, izhajajoč iz prostorske zaznavnosti, ob upoštevanju dimenzij objekta, njegove konstrukcijske zahtevnosti ter števila ljudi, ki se običajno zadržujejo v objektu. Skladno z zakonskimi določili se objekte razvršča na zahtevne, manj zahtevne, nezahtevne in enostavne objekte. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | DA |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |
| * I. Ocena finančnih posledic, ki niso načrtovane v sprejetem proračunu
 |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

Uredba ne bo imela neposrednih finančnih posledic za sprejet proračun.1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Uredba ne bo imela finančnih posledic za proračun.**II.b Manjkajoče pravice porabe bodo zagotovljene s prerazporeditvijo:** Uredba ne bo imela finančnih posledic za proračun.**II.c Načrtovana nadomestitev zmanjšanih prihodkov in povečanih odhodkov proračuna:** Uredba ne bo imela finančnih posledic za proračun. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev**Uredba ne vpliva na državni proračun. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA |
| Gradivo (predpis) je bilo poslano v mnenje: * Skupnosti občin Slovenije SOS: DA
* Združenju občin Slovenije ZOS: DA
* Združenju mestnih občin Slovenije ZMOS: DA

Predlogi in pripombe združenj so bili upoštevani:* večinoma.

Bistvenih predlogov in pripomb, ki niso bili upoštevani ni. Objektov do 100 m2 za rejo živali ostaja nezahteven, zaradi argumentom MKGP glede zagotavljanja samopreskrbe Slovenije s hrano in z izhodiščem, da se sedanje mejne vrednosti ne smejo znižati. Prav tako niso bile upoštevane splošne pripombe, vezane na nezahtevne stavbe velikosti do 25 m2 vezane na možnosti izrabljanja, saj se pripomba nanaša na ustrezno prostorsko načrtovanje in ne na samo gradbenotehnično zahtevnost objektov. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: 13. 3. 2018. Razgrnitev je trajala mesec dni.V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.
* posamezniki – pooblaščeni arhitekti in pooblaščeni inženirji

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):V času javne razprave so pripombe dali:MJU: Ministrstvo za javno upravoMGRT: Ministrstvo za gospodarski razvoj in tehnologijoMZI: Ministrstvo za infrastrukturoMZI-C: Ministrstvo za infrastrukturo, področje cestne infrastrukture MK: Ministrstvo za kulturoMKGP: Ministrstvo za kmetijstvo, gozdarstvo in prehranoMOP-SO: Ministrstvo za okolje in prostor, Direktorat za okolje, Sektor za odpadkeMOP-SV: MOP, Sektor za varstvo in odločanje o rabi vodaMORS: Ministrstvo za obramboIRSOP: Inšpektorat RS za okolje in prostorARSO-ZDMHS: ARSO s stališča Zakona o državni meteorološki, hidrološki, oceanografski in seizmološki službi (ZDMHS).ARSO: Agencija RS za okolje – Urad za varstvo okoljaSURS: Statistični urad RSDRI: DRI upravljanje investicij, Družba za razvoj infrastrukture d.o.o.DRSV. Direkcija RS za vode URSJV: Uprava RS za jedrsko varnostTNP: Triglavski narodni parkZOS: Združenje občin SlovenijeSOS: Skupnost občin SlovenijeMOL- Mestna občina LjubljanaMOM: Mestna občina MariborOP: občina PiranSZPV: Slovensko združenje za požarno varstvoKGZS: Kmetijsko gozdarska zbornica SlovenijeSLOCOLD: Slovenski nacionalni komite za velike pregradeSODO: SODO, sistemski operater distribucijskega omrežja z električno energijo, d.o.o.IBE. IBE d.d.IZS: Inženirska zbornica SlovenijeMSKA: Matična sekcija krajinskih arhitektov ZAPSGIZTP: Gospodarsko interesno združenje tehničnih plinovSISTGIZDZP: Gospodarsko interesno združenje za distribucijo zemeljskega plinaGIZUNP: Gospodarsko interesno združenje za utekočinjeni naftni plinŠGZ: Štajerska gospodarska zbornicaMontažni proizvodi: Petre Šotori - Hale d.o.o, EXPO BIRO d.o.o., DUOL inženiring d.o.o., Konstrukcije Schwarzmann d.o.o.ZRS: Zveza radioamaterjev SlovenijeA1: A1 Slovenije d.d.KP: Komunala projekt d.o.o.Istrabenz - Istrabenz plini.Zbrane pripombe so objavljene na spletni strani Ministrstva za okolje in prostor.Upoštevane so bile:* delno.

Gradivo je usklajeno z:Ministrstvom za javno upravo,Ministrstvom za gospodarski razvoj in tehnologijo,Ministrstvom za izobraževanje, znanost in šport,Ministrstvom za kulturo,Ministrstvom za pravosodje,Ministrstvom za kmetijstvo, gozdarstvo in prehrano,Ministrstvom za obrambo,Ministrstvom za finance,Statističnim uradom RSBistvena mnenja, predlogi in pripombe, ki niso bili upoštevani, ter razlogi za neupoštevanje:Posredovane pripombe so bil v večini upoštevane. Posameznih pripomb ni bilo možno upoštevati, ker zanje ni ustrezne zakonske podlage (npr. kriterij požarne zahtevnosti, dodatni izvedenci pri vzdrževalnih delih, področja ki jih urejajo prostorski akti). Prav tako ni bilo možno upoštevati nasprotujočih si predlogov. V teh primerih besedilo uredbe odraža kompromisno rešitev. Pri upoštevanju predlogov se je sledilo sprejetim izhodiščem, ki jih je potrdila medresorska delovna skupina. Sledilo se je načelu sorazmernosti, tako da so mejne vrednosti med seboj primerljive in uravnotežene. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | DA |
|  IRENA MAJCEN MINISTRICA |

PRILOGE: predlog Uredbe o razvrščanju

 obrazložitev

Osnutek Tehnične smernice za graditev TSG-V-006:2018 Klasifikacija objektov (ni predmet potrjevanja na Vladi)

Na podlagi tretjega in četrtega odstavka 3. člena Gradbenega zakona (Uradni list RS, št. 61/17in 72/17 – popr.) izdaja Vlada Republike Slovenije

**UREDBO**

**o razvrščanju objektov**

(vsebina in uporaba)

(1) Ta uredba določa klasifikacijo vrst objektov CC-SI glede na namen uporabe objektov.

(2) Ta uredba določa podrobnejša merila (v nadaljnjem besedilu: merilo) za razvrščanje enostavnih, nezahtevnih, manj zahtevnih, zahtevnih objektov, drugih gradbenih posegov in vzdrževalnih del ter njihovo razvrstitev in sicer splošna podrobnejša merila (v nadaljnjem besedilu: splošna merila) in posebna podrobnejša merila (v nadaljnjem besedilu: posebna merila).

(3) Ta uredba se uporablja pri projektiranju, dovoljevanju, za evidentiranje podatkov o gradnjah in objektih, pri označevanju tehničnih smernic in za statistične namene.

(4) Ta uredba se ne uporablja za razvrščanje enostavnih objektov in vzdrževanje objektov, ki jih določajo predpisi s področja energetike, rudarstva, gospodarjenja z gozdovi, elektronskih komunikacij, cest, železnic in žičniških naprav, upravljanja voda ter drugi predpisi, razen če so določbe te uredbe za investitorja ugodnejše.

(klasifikacija objektov)

(1) Objekti so glede na namen njihove uporabe klasificirani na naslednje klasifikacijske ravni:

– področje (označeno z enomestno številko),

– oddelek (označen z dvomestno številko),

– skupina (označena s trimestno številko),

– razred (označen s štirimestno številko) in

– podrazred (označen s petmestno številko).

(2) Objekti so glede na namen njihove uporabe klasificirani v prilogi 1, ki je sestavni del te uredbe.

(3) Kadar gre za večnamenski objekt, se klasificira vsaka funkcionalna enota enake namembnosti, celotni objekt pa se klasificira po njegovem pretežnem namenu.

(4) Pojasnjevalna pravila za klasificiranje objektov in za razvrščanje objektov po zahtevnosti gradnje ter primeri njihovega klasificiranja in razvrščanja se določijo s tehnično smernico TSG-V-006: 2018 Razvrščanje objektov v skladu z zakonom, ki ureja graditev.

(5) Priključki, s katerimi se objekt priključuje na javno gospodarsko infrastrukturo, in drugi podobni priključki so sestavni del objekta, zato se glede na namen njihove uporabe ne klasificirajo samostojno.

(pravila razvrščanja)

(1) Razvršča se samostojen objekt. Objekt se glede na zahtevnost razvrsti po njegovi pretežni namembnosti. Če posamezna funkcionalna enota enake namembnosti izpolnjuje merilo za razvrstitev v višjo vrsto zahtevnosti, se v to vrsto zahtevnosti razvrsti celotni objekt. Objekti, ki se dotikajo, vendar niso konstrukcijsko, požarno, vsebinsko ali drugače fizično povezani in ne poslabšajo gradbenotehničnih lastnosti objekta, katerega se dotikajo, se razvrščajo kot samostojen objekt.

(2) Objekt, ki zaradi prizidave ali spremembe namembnosti kot celota preseže merila za razvrstitev v posamezno vrsto zahtevnosti objekta, se glede na zahtevnost razvrsti v tisto vrsto zahtevnosti objekta, ki bi se uporabila pri razvrstitvi novega objekta.

(3) Priključki, ki se gradijo samostojno, štejejo za enostaven objekt, če ne presežejo splošnih meril za razvrščanje gradbenih inženirskih objektov iz 5. do 7. člena te uredbe.

(4) Ne glede na to, da se naknadno kot samostojen objekt grajena oprema in naprave klasificira po pravilih iz prejšnjega člena te uredbe, se tak objekt razvršča v skladu s splošnimi merili iz 5. do 8. člena te uredbe.

(5) Kadar več po namenu enakih enostavnih ali nezahtevnih objektov sestavlja celoto, takih objektov ni mogoče opredeliti kot enostavne ali nezahtevne, če bi se kot celota razvrstili v drugo vrsto zahtevnosti objekta.

(6) Funkcionalno zaokroženo območje (npr. kamp, športno igrišče, parkovna ureditev), na katerem se nahaja več med seboj funkcionalno povezanih objektov, se razvršča kot celota.

(pravila računanja velikosti)

(1) Za razvrščanje stavb glede na njihovo zahtevnost se uporabljajo naslednja pravila računanja:

– etaža pomeni etažo v skladu s standardom SIST ISO 6707-1:1998,

– površina je bruto tlorisna površina v skladu s standardom SIST ISO 9836:2000,

– prostornina je bruto prostornina v skladu s standardom SIST ISO 9836,

– višina za razvrščanje (v nadaljnjem besedilu: višina) je največja razdalja od kote tlaka najnižje etaže stavbe do vrha stavbe in

– globina se meri od kote tlaka najnižje etaže do najvišje točke terena, s katerim se stavba stika.

(2) Za razvrščanje gradbenih inženirskih objektov glede na njihovo zahtevnost se uporabljajo naslednja pravila računanja:

– površina je bruto tlorisna površina izračunana s smiselno uporabo standarda iz druge alineje prejšnjega odstavka,

– prostornina je bruto prostornina, izračunana ob smiselni uporabi standarda iz prejšnjega odstavka,

– višina je razdalja od najnižje točke konstrukcije do njenega vrha,

– globina je razdalja od najnižje točke konstrukcije do terena in

– pri cevovodih je premer notranji (svetli) premer.

(3) Za razvrščanje drugih gradbenih posegov glede na njihovo zahtevnost se uporabljajo naslednja pravila računanja:

– površina je bruto tlorisna površina izračunana s smiselno uporabo standarda iz druge alineje prvega odstavka tega člena,

– prostornina je bruto prostornina izračunana s smiselno uporabo standarda iz tretje alineje prvega odstavka tega člena,

– višina je razdalja od najnižje točke drugega gradbenega posega do njegovega vrha in

– globina je razdalja od najnižje točke drugega gradbenega posega do terena.

(4) Če je v merilu naveden nosilni razpon, se meri njegova svetla razpetina.

(5) Če je v preglednici iz priloge 1 te uredbe določena drugačna mejna vrednost istega merila kot v 5., 7. in 8. členu te uredbe, se upošteva vrednost iz preglednice iz priloge 1 te uredbe.

(6) Če je v preglednici iz priloge 1 te uredbe kot merilo določeno:

– »noben«, to pomeni, da se ne glede na splošna merila iz 5., 7. in 8. člena v to vrsto zahtevnosti ne uvršča noben objekt,

– »vsi«, to pomeni, da se ne glede na splošna merila iz 5., 7. in 8. člena v to vrsto zahtevnosti uvrščajo vsi objekti,

– »samo splošna merila«, to pomeni, da se upoštevajo samo splošna merila iz 5., 7. in 8. člena te uredbe.

 (zahteven objekt)

(1) Zahtevni objekti so določeni v prilogi 1 te uredbe.

(2) Zahteven objekt je poleg objektov iz prejšnjega odstavka tudi objekt, ki izpolnjuje eno od naslednjih splošnih meril:

– je objekt s kesonskim temeljenjem,

– je objekt s pilotnim temeljenjem, če so piloti daljši od 15 m,

– njegovi podzemni deli so globlji od 15 m,

– ima tri ali več podzemnih etaž,

– višina objekta presega 25 m ali

– ima prednapet, na gradbišču izdelan konstrukcijski element, katerega nosilni razpon je večji od 10 m.

(3) Drug gradbeni poseg je zahteven objekt, če izpolnjuje posebna merila iz priloge 1 te uredbe ali splošna merila iz prejšnjega odstavka ali eno od naslednjih splošnih meril:

– njegova površina presega 10.000 m2,

– njegova prostornina presega 30.000 m3 ali

– najnižja točka konstrukcije objekta je več kot 5 m nad terenom.

(manj zahteven objekt)

Manj zahteven je objekt, ki ni uvrščen med zahtevne, nezahtevne ali enostavne objekte.

(nezahteven objekt)

(1) Stavba je nezahteven objekt, če izpolnjuje merila iz priloge 1 te uredbe in naslednja splošna merila:

– ima samo eno etažo,

– njena višina ne presega 6 m,

– njena globina ne presega 2 m in

– njen nosilni razpon ne presega 5 m.

(2) Gradbeni inženirski objekt je nezahteven objekt, če izpolnjuje merila iz priloge 1 te uredbe in naslednja splošna merila:

– njegova višina ne presega 10 m,

– njegova globina ne presega 4 m in

– njegov nosilni razpon ne presega 5 m.

(3) Drug gradbeni poseg je nezahteven objekt, če izpolnjuje merila iz priloge 1 te uredbe in naslednja splošna merila:

– njegova višina ne presega 10 m,

– njegova globina ne presega 3 m,

– razmerje njegove dolžine proti višini brežine ni večje od 2 : 1, če je njegova višina več kot 2 m, in

– najnižja točka njegove konstrukcije je več kot 2 m, vendar manj kot 5 m nad terenom.

(4) Nezahteven je tudi objekt, ki ne izpolnjuje meril za enostaven objekt, če je kot celota dan na trg kot proizvod, ki izpolnjuje zahteve iz predpisov, ki urejajo splošno varnost proizvodov, in se za njegovo postavitev ne uporabljajo betonska in zidarska dela ter se na mestu postavitve ne varijo konstrukcijski elementi.

(5) Šteje se, da je proizvod kot celota dan na trg, če proizvajalec varnost zagotovi v skladu s predpisom, ki ureja splošno varnost proizvodov, in je iz tehnične dokumentacije proizvoda razvidno, da so za predvideni namen uporabe izpolnjene zahteve gradbenotehničnih predpisov.

(6) Ne glede na prvi in drugi odstavek tega člena je stavba ali gradbeni inženirski objekt nezahteven objekt samo, če za njegovo izgradnjo ni treba izvesti reliefnega preoblikovanja terena, ki kot samostojen drug gradbeni poseg presega merila za nezahtevne objekte iz tega člena.

(7) Nezahteven objekt je tudi oporni zid z ograjo, če oporni zid in ograja vsak zase ne presegata meril za nezahteven objekt iz tega člena.

(enostaven objekt)

(1) Stavba je enostaven objekt, če izpolnjuje merila iz priloge 1 te uredbe in naslednja splošna merila:

– ima samo eno etažo,

– njena višina ne presega 4 m,

– njena globina ne presega 1 m in

– njen nosilni razpon ne presega 4 m.

(2) Gradbeni inženirski objekt je enostaven objekt, če izpolnjuje merila iz priloge 1 te uredbe in naslednja splošna merila:

– njegova višina ne presega 5 m,

– njegova globina ne presega 2 m in

– njegov nosilni razpon ne presega 4 m.

(3) Drug gradbeni poseg je enostaven objekt, če izpolnjuje merila iz priloge 1 te uredbe in naslednja splošna merila:

– njegova višina ne presega 2,5 m,

– njegova globina ne presega 2 m,

– razmerje njegove dolžine proti višini brežine ni večje od 2 : 1, če je višina drugega gradbenega posega več kot 1 m in

– najnižja točka njegove konstrukcije ni več kot 2 m nad terenom.

(4) Ne glede na prvi in drugi odstavek tega člena je stavba ali gradbeni inženirski objekt enostaven objekt samo, če za njegovo izgradnjo ni treba izvesti reliefnega preoblikovanja terena, ki kot samostojen drug gradbeni poseg presega merila za enostaven objekt iz tega člena.

(5) Enostaven objekt je tudi oporni zid z ograjo, če oporni zid in ograja vsak zase ne presegata meril za enostaven objekt iz tega člena.

(vzdrževanje objekta)

(1) Vzdrževanje objekta so dela, ki so navedena v prilogi 2, ki je sestavni del te uredbe.

(2) Vzdrževalna dela iz 5. točke priloge 2 te uredbe se štejejo za vzdrževalna dela, če ne presegajo meril iz prejšnjega člena.

(3) Vzdrževanje objekta so tudi dela na delu objekta, ki so nujna za zmanjšanje ali odpravo posledic naravnih in drugih nesreč, s katerimi se vzpostavi prvotno stanje. Z deli je treba začeti nemudoma oziroma najpozneje v treh mesecih po naravni ali drugi nesreči.

PREHODNI IN KONČNI DOLOČBI

(začeti postopki)

V postopkih, začetih pred uveljavitvijo te uredbe, se objekti razvrstijo v skladu z Uredbo o razvrščanju objektov glede na zahtevnost gradnje (Uradni list RS, št. 18/13, 24/13, 26/13, 61/17 – GZ in 61/17 – ZUreP-2), razen če je razvrstitev objektov v skladu s to uredbo za investitorja ugodnejša.

(razvrstitev že zgrajenih objektov)

Objekti, zgrajeni pred začetkom veljavnosti te uredbe, se glede na namen uporabe in zahtevnost gradnje razvrstijo v skladu s to uredbo, če je za investitorja to ugodneje.

(prenehanje uporabe)

Z dnem uveljavitve te uredbe se preneha uporabljati Uredba o razvrščanju objektov glede na zahtevnost gradnje (Uradni list RS, št. [18/13](http://www.uradni-list.si/1/objava.jsp?sop=2013-01-0654), [24/13](http://www.uradni-list.si/1/objava.jsp?sop=2013-01-0866), [26/13](http://www.uradni-list.si/1/objava.jsp?sop=2013-01-0950), [61/17](http://www.uradni-list.si/1/objava.jsp?sop=2017-01-2914) – GZ in [61/17](http://www.uradni-list.si/1/objava.jsp?sop=2017-01-2915) – ZUreP-2).

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. 007-58/2018

Ljubljana, dne 23. maja 2018

EVA 2018-2550-0014

**predsednik**

Vlada Republike Slovenije

dr. Miroslav Cerar

**OBRAZLOŽITEV**

**I. UVOD**

1. **Pravna podlaga (besedilo, vsebina zakonske določbe, ki je podlaga za izdajo uredbe)**

Pravna podlaga za sprejem Uredbe o razvrščanju sta tretji in četrti odstavek 3. člena Gradbenega zakona (Uradni list RS, št. 61/17 in 72/17-popr.). Z določbo tretjega odstavka 3. člena je dana pravna podlaga za podrobnejša merila, ki jih sprejme Vlada Republike Slovenije, na podlagi katerih se objekti razvrstijo na enostavne, nezahtevne, manj zahtevne, zahtevne, na druge gradbene posege in vzdrževalna dela. V četrtem odstavku istega člena pa je dana pravna podlaga za klasifikacijo vrst objektov CC-SI glede na njihov namen uporabe. Pri klasificiranju stavb in gradbenih inženirskih objektih uredba temelji na mednarodni statistični klasifikaciji Classification of Types of Contructions (CC-SI).

Ta Uredba nadomešča dve do sedaj veljavni uredbi, ki sta razvrščali objekte glede na zahtevnost in glede na namen uporabe.

1. **Rok za izdajo uredbe, določen z zakonom**

Gradbeni zakon, ki je podlaga za sprejem Uredbe, določa pet mesečni rok od uveljavitve zakona. Ta rok je potekel 17. 4. 2018, sprejem uredbe je v operativnem smislu potreben najkasneje do 1. 6. 2018, ko se začne uporabljati novi Gradbeni zakon.

1. **Splošna obrazložitev predloga uredbe, če je potrebna**

Z Uredbo se objekti razvrščajo glede na zahtevnost v enostavne, nezahtevne, manj zahtevne in zahtevne. Namen te razvrstitve je dovoljevanje. Razlikovanje med posameznimi vrstami objektov vpliva na to, ali je za objekt potrebno gradbeno dovoljenje (npr. za enostavne objekte ni potrebno), dalje vpliva na to, kakšna dokumentacija se priloži zahtevi za izdajo gradbenega dovoljenja, za nezahtevne objekte npr. ni potrebna prijava začetka gradnje, za zahtevne objekte se izvede tehnični pregled, za ostale pa ni obvezen. Ta razvrstitev vpliva tudi na inšpekcijski nadzor, saj skladnost enostavnih objektov s prostorskim izvedbenim aktom in predpisi občine nadzoruje občinska inšpekcija. Osnovni kriteriji za razvrstitev po zahtevnosti so zajeti že v definicijah v Gradbenem zakonu in sicer so to dimenzije, konstrukcijska zahtevnost, večje ali manjše število ljudi, ki se zadržuje v objektu, ter prostorska (ne)zaznavnost. Izhodišče je, da so posamezne mejne vrednosti podobnih objektov med seboj primerljive in uravnotežene. Z Uredbo so določena tudi vzdrževalna dela, ki glede na definicijo iz Gradbenega zakona pomenijo dela, namenjena ohranjanju uporabnosti in vrednosti objekta ter izboljšave, ki upoštevajo napredek tehnike, zamenjava posameznih dotrajanih konstrukcijskih in drugih elementov ter inštalacijski preboji.

Z Uredbo se razvrščajo objekti glede na klasifikacijo upoštevajoč namen uporabe objekta. Poleg stavb in gradbeno inženirskih objektov Uredba razvršča tudi druge gradbene posege, ki so novost v Gradbenem zakonu, saj le-ta širi definicijo objekta (poleg stavb in gradbeno inženirskih objektov) tudi na druge gradbene posege. To so posegi, ki so posledica gradbenih del in pomenijo poseg v fizične strukture na zemeljskem površju in pod njim ter trajno spreminjajo podobo ali rabo prostora. Objekti se glede na namen uporaba razvrstijo po pretežni rabi.

1. **Predstavitev presoje posledic za posamezna področja, če te niso mogle biti celovito predstavljene v predlogu zakona**

Uredba ima vpliv na delo inšpekcijskih služb, saj občinska inšpekcija nadzoruje skladnost enostavnih objektov z občinskimi predpisi.

II. VSEBINSKA OBRAZLOŽITEV PREDLAGANIH REŠITEV

1. člen

V njem se najprej ponovijo določbe Gradbenega zakona, ki določajo sprejete uredbe. Tretji odstavek določa namene uporabe. V zadnjem odstavku tega člena je določeno, da se uredba ne uporablja za enostavne objekte in vzdrževanje tiste vrste objektov, ki so ločeno urejeni v drugi področni zakonodaji.

2. člen

Uredba v tem členu določa, da se objekti klasificirajo glede na njihov namen uporabe. Ker temelji na Classification of Types of Constructions – statističnem dokumentu dogovorjenem na mednarodni ravni, po njem povzemamo pet ravni in tudi poimenovanje posamezne klasifikacije. V prilogi 1 so objekti po namenu uporabe klasificirani bolj natančno. Ker omenjena klasifikacija ureja le dve področji, novi Gradbeni zakon pa med objekt šteje tudi druge gradbene posege, je bilo tudi te objekte treba klasificirati, zato je bilo uvedeno še tretje področje – Drugi gradbeni posegi. Podrazredi pri stavbah in gradbenih inženirskih objektih so nacionalna razčlemba. Kjer ni nacionalne razčlembe, je zadnje mesto petmestne številčne oznake 0 (nič). Tudi Drugi gradbeni posegi povzemajo strukturo klasifikacije za stavbe in gradbene inženirske objekte. Enota, ki se klasificira, je posamezni objekt. Objekti se klasificirajo ločeno, kadar so konstrukcijsko ali funkcionalno samostojni. Stavbe se delijo do najmanjše funkcionalne enote enake namembnosti.

Ta člen določa tudi izdajo tehnične smernice, v kateri so pojasnjevalna pravila za klasificiranje objektov in pojasnjevalna pravila za razvrščanje objektov po zahtevnosti ter primere njihovega klasificiranja in razvrščanja. Smernico bo ministrstvo pristojno za graditev izdalo sočasno. Gradivo je bilo pripravljeno in usklajeno po znanem postopku.

Zadnji odstavek določa, da so priključki na javno gospodarsko infrastrukturo in drugi podobni priključki, sestavni del objekta in se ne klasificirajo ločeno.

3. člen

Uredba v tem členu določa splošna pravila razvrščanja v vrste zahtevnosti. Določa, da se razvrščajo samostojni objekt glede na pretežno namembnost. Če je v določeni samostojnem objektu posamezna funkcionalna enota sama po sebi višje vrste zahtevnosti, kot celoten objekt po pretežni rabi, se cel objekt razvrsti v višjo vrsto zahtevnosti. Določeno je tudi, kdaj se objekt šteje kot samostojna celota, če se objekt dotika drugega objekta. Kadar so objekti dotikajo, se kot samostojni razvrščajo samo tisti objekti, ki niso konstrukcijsko, požarno, vsebinsko ali drugače fizično povezani ter ne poslabšajo gradbenotehničnih lastnosti bližnjega objekta. Za poslabšanje gradbenotehničnega stanja šteje predvsem zmanjšanje ravni izpolnjevanja bistvenih zahtev.

Določba drugega odstavka osnovno pravilo širi še na primere, ko se objekt pozneje povečuje in se objekt razvršča glede na novo velikost povečanega objekta. V tretjem in četrtem odstavku sta določeni izjemi in sicer se priključke, ki se gradijo naknadno uvršča med enostavne objekte, če ne presegajo splošnih meril za uvrščanje med enostavne objekte. Po splošnih merilih se razvršča tudi naknadno zgrajen samostojen objekt, ki pomeni grajeno opremo in naprave že zgrajenega objekta npr. graditev stebrov (stolpov) za razsvetljavo športnega igrišča. Uredba v petem odstavku postavlja pravila tudi glede združevanja več istovrstnih enostavnih ali nezahtevnih objektov, ki tvorijo celote in določa, da se le-ti razvrščajo kot celota in ne vsak zase. Prav tako uredba določa, da se kot celota razvrščajo tudi objekti oziroma funkcionalno zaokrožena območja, kljub temu, da so sestavljeni iz več po zahtevnosti enostavnih ali nezahtevnih objektov, če le-ti tvorijo celoto, kot npr. kampi, parki, športna igrišča .

4. člen

Določa enotna pravila računanja površin, prostornin, višine, globine in druge relevantne enote s katerimi se določajo splošna in posebna merila za razvrščanje in se sklicuje na veljavne standarde v slovenskem jeziku. V četrtem členu je določeno tudi razmerje med splošnim in podrobnim merilom za razvrščanje tako, da če je v preglednici iz priloge 1 te uredbe določena drugačna mejna vrednost istega merila kot v 5., 7. in 8. členu te uredbe, se upošteva vrednost iz preglednice iz priloge 1 te uredbe. Dodatno so pojasnjena pravila navajanja meril kot »noben«, »vsi« in »samo splošna merila« v preglednici iz priloge 1.

5. člen

Določa, da so zahtevni objekti določeni v preglednici v prilogi 1 ali objekti, ki izpolnjujejo kateregakoli od splošnih meril iz samega člena. V drugem in tretjem odstavku so določena splošna merila, ki se nanašajo na merila, ki določajo konstrukcijsko zahtevno gradnjo npr. velika globina, velika višina, pilotiranje, itd.

6. člen

Med manj zahtevne objekte uredba uvršča vse objekte, ki niso uvrščeni med enostavne, nezahtevne ali zahtevne objekte.

7. člen

Uredba določa da, se med nezahtevne objekte razvrščajo objekti, če izpolnjujejo merila iz preglednice v prilogi 1 in tudi vsa relevantna splošna merila npr. glede etažnosti, višine, globine, nosilnih razponov itd.. Uredba nadalje med nezahtevne objekte uvršča tudi proizvode, ki so dani na trg kot celota, ki izpolnjujejo zahteve predpisov o splošni varnosti proizvodov in se za njihovo postavitev ne bodo uporabljala betonska in zidarska dela ter se konstrukcijski elementi na mestu postavitve ne bodo varili, če presegajo merila za enostavne objekte. Med nezahtevne objekte so razvrščeni, ker so prostorsko zaznavni (definicija iz Gradbenega zakona), a je za njihovo varnost in gradbenotehnično neoporečnost odgovoren proizvajalec in zato vsakokratno ponovno preverjanje s postopkom projektiranja in gradnje ni potrebno.

Šesti in sedmi odstavek določata izjemo od splošnih pravil. Izjema v šestem odstavku določa pravila za primere, ko se za gradnjo objekta izvaja dela, ki predstavljajo reliefno preoblikovanje terena (npr. izkop ali nasip) in na to gradi stavba ali gradbeni inženirski objekt. Stavbe ali gradbenega inženirskega objekta, ki sam po sebi izpolnjuje merila za nezahteven objekt, ni mogoče razvrstiti med nezahtevne objekte, če tudi drug gradbeni poseg (preoblikovanje terena) ni razvrščen med enostavne ali nezahtevne objekte. V primeru, da bi drugi gradbeni poseg (npr. višina nasipa) presegel merilo za nezahteven objekt, se tako nasip kot tudi sam objekt na nasipu razvrščata med manj zahtevne objekte. Druga izjema pa nasprotno izrecno dovoljuje ločeno razvrščanje, a le v primeru, ko se na oporni zid postavi ograja.

8. člen

Uredba med enostavne objekte, enako kot to velja za nezahtevne objekte, uvršča objekte, ki izpolnjujejo merila iz preglednice v prilogi 1 in tudi vsa splošna merila. Tudi za enostavne objekte sta v četrtem in petem odstavku določeni izjemi, kot je to določeno za nezahtevne objekte in opisano v prejšnjem odstavku.

9. člen

Uredba določa, da so vzdrževalna dela navedena v prilogi 2. Določa tudi novost, da se v primerih, ko se izvajajo dela v zvezi z vzdrževanjem odprtih površin ob objektu, le-ta štejejo za vzdrževalna dela, če ne presegajo meril za enostavne objekte kot npr. gradnja opornega zidu pri urejanju teras in klančin.

Zadnji odstavek 9. člena uredbe določa, da med vzdrževalna dela sodijo tudi dela na delu objekta, ki so nujna za zmanjšanje ali odpravo posledic naravnih in drugih nesreč. Pogoj, da se opravljeno delo lahko šteje za vzdrževanje, je nadomestitev uničenih delov objekta z enakimi in vzpostavitev prvotnega stanja, to je popravilo objekta, ki bo po opravljenem delu imel enak namen, enake gabarite, enako konstrukcijo, enake prostore in enako vizualno podobo. Da ne bi prihajalo do zlorab, je določeno, da je treba z deli začeti nemudoma oziroma najpozneje v treh mesecih po naravni ali drugi nesreči. Če se z vzdrževanjem po tej določbi uredbe ne začne v tem času, ni mogoče govoriti o delih, ki so nujna za odpravo ali zmanjšanje posledic nesreče in se za predvidena dela na objektu uporabi druge določbe zakona, uredbe in drugih predpisov.

10. člen

Uredba v prehodnih določbah za začete postopke določa, da se objekti v teh postopkih razvrščajo po dosedanjih predpisih, lahko pa tudi v skladu s to uredbo, če je to za investitorja ugodnejše.

11. člen

Za objekte, ki so bili zgrajeni pred uveljavitvijo velja, da se razvrstijo v skladu s to uredbo, če je to za investitorja ugodnejše. S to določbo se olajša delo inšpekcijskim službam, ki jim tako ni treba preverjati, kdaj so bila začeta dela za gradnjo.

12. in 13. člen

določata, da z dnem uveljavitve te uredbe preneha veljati stara uredba ter, da ta uredba začne veljati naslednji dan po objavi.